Diari Oficial de la Generalitat Valenciana


Sumari del DOGV 6222, del 09-03-2010 (2010/1627)

Notificació de la sentència dictada en el judici de mesures de fills extramatrimonials contenciós número 69/2009.
-----------------------------------------------------------------------------------------------------------------

### Dades del document

Número de DOGV
:   6222

Data del DOGV
:   09-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1627


Data del document
:   01-02-2010

Organisme emissor
:   Jutjat de Violencia Sobre la Dona Número 2 de València

Tipus de document
:   Edicte

Notificació de la sentència dictada en el judici de mesures de fills extramatrimonials contenciós número 69/2009. [2010/1627]  
Mesures de fills extramatrimonials contenciós 000069/2009  
Part demandant: Tatiana Cañada Díaz.  
Part demandada: Julián Bastida Genovés.  
Sobre: guarda, custòdia i aliments de fills menors no matrimonials no consensuats.  
En el judici a què es fa referència s'ha dictat la sentència, en data 29 de gener de 2010, amb l'encapçalament i la dispositiva com segueix:  
«Jutjat de Violència sobre la Dona número 2 de València  
Assumpte: mesures de fills extramatrimonials número 69/2009.  
Sentència número 7/2010  
València, 29 de gener de 2010.  
Carmen Grau Sánchez, magistrada jutgessa del Jutjat de Violència sobre la Dona número 2 de València, ha conegut aquestes actuacions sobre mesures de fills extramatrimonials número 69/2009, promogudes per Tatiana Cañada Díaz, representada pel lletrat Gumersindo López Luján contra Julián Bastida Genovés, declarat en rebel·lia, i en les quals ha sigut part el Ministeri Fiscal.  
Antecedents de fet  
Primer. La procuradora dels tribunals Silvia Cloquell Martínez, en nom i representació de Tatiana Cañada Díaz, va formular demanda per a l'adopció de mesures relatives a guarda i custòdia de fill menor contra Julián Bastida Genovés, i va sol·licitar que es dictara sentència de conformitat amb la pètita de la seua demanda.  
Segon. Una vegada admesa a tràmit la demanda, es va citar la part demandada, qui va deixar transcórrer el termini legalment establit sense personar-se ni contestar a la demanda, per la qual cosa va ser declarat en rebel·lia. El Ministeri Fiscal va contestar a la demanda per mitjà d'un escrit que consta unit a les actuacions.  
Tercer. Convocades les parts a judici verbal, es va ratificar la part actora en l'escrit de demanda. Es va rebre el plet a prova i les parts van proposar i es va practicar la declarada pertinent. Després d'això les actuacions van quedar pendents de dictar la sentència corresponent.   
Quart. En la tramitació d'aquest procediment s'han observat les formalitats i les prescripcions legals.   
Fonaments de dret  
Primer. De conformitat amb el que es preveu en els articles 91 i següents del Codi Civil, atenent l'interés i benestar del fill menor d'edat, pertoca mantenir la guarda i custòdia d'aquest a favor de la mare.   
Segon. L'article 94 del Codi Civil estableix: «El progenitor que no tinga amb ell els fills menors o incapacitats gaudirà del dret de visitar-los, comunicar amb ells i tenir-los en companyia seua. El jutge determinarà el temps, manera i lloc de l'exercici d'aquest dret...».  
Entenent conforme a l'interés del menor el règim de visites sol·licitat per la part demandant, pertoca accedir a aquest.   
Tercer. A l'hora de quantificar la pensió d'aliments, ha d'atendre's, d'una banda, a les necessitats que han de cobrir-se, d'acord amb l'article 39.3 de la Constitució i 154.1 i 142 del Codi Civil i, d'una altra, al cabal o mitjans de qui els dóna, d'acord amb l'article 146 del mateix cos legal.   
La prova practicada en les actuacions (interrogatori de la part demandant i informació obtinguda del Regin), permet tenir per acreditat que la mare no treballa en l'actualitat, i percep una ajuda social de 400 euros al mes. El demandat és muntador de mobles, i percep en l'exercici 2008 uns ingressos declarats de 4.781,79 euros. Per la seua part el menor acudeix a un col·legi públic, gaudeix de beca de menjador i llibres, i destaca com a despesa extraordinària que el menor porta ulleres graduades.  
A la vista del que s'ha exposat, condicions personals de demandant i demandat, càrregues familiars i necessitats de les menors, es fixa una pensió a càrrec del pare de 200 euros al mes. La suma esmentada es pagarà per mesos anticipats i dins dels cinc primers dies de cada mes, en el compte bancari Ruralcaixa 0433-0195-54-6548345376, suma pecuniària que serà anualment actualitzada segons la variació que experimente en relació amb l'IPC, així com la meitat de les despeses extraordinàries.   
Quart. No s'hi observen prou mèrits per a establir una condemna especial en les costes d'aquest procediment, tenint en consideració l'estimació de la pretensió principal de divorci plantejada per ambdós cònjuges, com també l'objecte d'aquest procediment.   
Vistos els preceptes citats i tots altres que hi són aplicables de manera general i pertinent.   
Dispositiva   
Estime la demanda presentada per la procuradora dels tribunals Silvia Cloquell Martínez, i dispose l'adopció de les mesures següents:   
1. L'atribució de la guarda i custòdia del fill comú menor d'edat, Christian, a la seua mare Tatiana Cañada Díaz. La pàtria potestat serà compartida per ambdós progenitors.  
2. S'estableix com a règim de visites entre el pare i el menor els caps de setmana alterns des de les 17.00 hores del divendres fins a les 19.00 hores del diumenge, amb lliuraments i recollides del menor en el domicili matern.  
3. Julián Bastida Genovés pagarà, en concepte de pensió d'aliment a favor del seu fill menor d'edat, la suma de 200 euros mensuals, suma que ha de pagar, per mesos anticipats i dins dels cinc primers dies de cada mes i en el compte bancari Ruralcaixa 6670-1657-56-1804109896. Aquesta suma pecuniària serà anualment actualitzada segons la variació que experimente en relació amb l'IPC, així com la meitat de les despeses extraordinàries.   
Tot això sense fer una condemna especial en les costes d'aquest procediment.   
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra aquesta sentència poden preparar en aquest Jutjat un recurs d'apel·lació, dins dels cinc dies següents a la seua notificació. Ho pronuncie, mane i firme.El recurs no s'admetrà si en interposar-lo la part no acredita haver consignat en l'entitat Banesto i en el compte de dipòsits i consignacions obert a nom d'aquest Jutjat (29092721/33/006508), amb referència a aquest procediment, la quantitat de cinquanta (50) euros en concepte de dipòsit per a recórrer, conforme a la disposició addicional quinze de la Llei Orgànica del Poder Judicial (introduïda per la LO 1/2009, de 3 de novembre), llevat que tinga reconegut el dret d'assistència jurídica gratuïta».   
Atés que es desconeix el domicili o la residència actuals de la part demandada, mitjançant la provisió de 9 de novembre de 2009, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.   
València, 1 de febrer de 2010.- La secretària judicial: María Asunción Beneyto Torres.